Rune Johan Andersson
Store norske leksikon,Kunst og estetikk,Bildende kunst,Samtidskunst,Norske tegnekunstnere
Rune Johan Andersson er en norsk avistegner, illustratør og barnebokforfatter, særlig kjent for sine fantasifulle, humoristiske avistegninger og bildebokillustrasjoner.
Han er utdannet ved Westerdals Reklameskole (1968-1970). Fra 1970-1984 var han var avistegninger i Dagbladet og deretter tegnet han for Aftenposten fram til 1998. Andersson har illustrert en rekke bildebøker, en del av dem også med egne tekster, blant annet Glemmeboken (2001), Rottenes plan og andre forunderlige fabler (2003) og Støv (2014).Andersson har også undervist ved Statens håndverks- og kunstindustriskole (nå Kunsthøgskolen i Oslo) og Westerdals Reklameskole.Han har hatt flere separatutstillinger og er innkjøpt av blant annet Nasjonalmuseet, Norsk Kulturråd og Oslo kommune. Videre har han mottatt Kultur- og kirkedepartementets tegneseriepris for barne- og ungdomslitteratur for Paradox (1979), sammen med Jon Bing og Tor Åge Bringsværd, og Riksmålsforbundets barne- og ungdomsbokpris for barneboka Post (2005). Les mer i Store norske leksikon barne- og ungdomslitteratur illustratør karikatur Eksterne lenker Tegnerforbundet: Retrospektiv utstilling i 2011